**การพัฒนารูปแบบการดูแลผู้สูงอายุที่มีภาวะพึงพิงโดยการมีส่วนร่วมของภาคีเครือข่าย**

**อำเภอสามชัย จังหวัดกาฬสินธุ์**

นางสาววัชราภรณ์ ยุระตา ตำแหน่ง พยาบาลวิชาชีพชำนาญการ

โรงพยาบาลสามชัย อำเภอสามชัย จังหวัดกาฬสินธุ์

**บทคัดย่อ**

อำเภอสามชัย ได้มีการดูแลผู้สูงอายุระยะยาวหลากหลายรูปแบบ โดยบูรณาการร่วมกับภาคีต่างๆ ที่เกี่ยวข้องในการดูแลผู้สูงอายุทั้งในกลุ่มติดบ้าน ติดเตียง ติดสังคม แต่ยังพบว่าการบริการด้านสาธารณสุขตามชุดสิทธิประโยชน์ยังไม่ครอบคลุมประชากรผู้สูงอายที่มีภาวะพึ่งพิง และขาดความต่อเนื่อง หากมีการพัฒนารูปแบบการดูแลผู้สูงที่มีภาวะพึ่งพิงโดยเน้นความครอบคลุมตามชุดบริการด้านสุขภาพ จะส่งผลให้ผู้สูงอายุที่มีภาวะพึ่งพิงในอำเภอสามชัยมีคุณภาพชีวิตที่ดีขึ้น การวิจัยครั้งนี้เป็นการวิจัยเชิงปฏิบัติการแบบมีส่วนร่วม มีวัตถุประสงค์เพื่อพัฒนารูปแบบการดูแลผู้สูงอายุที่มีภาวะพึงพิงโดยการมีส่วนร่วมของภาคีเครือข่าย อำเภอสามชัย จังหวัดกาฬสินธุ์ มีผู้เข้าร่วมวิจัยทั้งหมดจำนวน 38 คน แบ่งเป็นนายก อบต. 4 คน, สสอ. 2 คน, โรงเรียนผู้สูงอายุ 4 คน, ผอ.ชมรมผู้สูงอายุ 6 คน, องค์กรเอกชน 1 คน, ประธาน อสม. 6 คน, จิตอาสา 6 คน, CM. 9คน ดำเนินการโดย 1. แต่งตั้งกรรมการดำเนินงานพัฒนาระบบการดูแลสุขภาพผู้สูงอายุที่มีภาวะพึงพิงระดับอำเภอ/ตำบล 2. ประชุมวิเคราะห์วางแผนการดำเนินงาน 3. จัดทำแนวทาง/การส่งต่อ 4.การจัดประชุมชี้แจงแนวทาง 5.คัดกรอง ADL/ปัญหาโรคที่พบบ่อย/Geriatric Syndrome 6. จัดทำฐานข้อมูลผู้สูงอายุแยกรายกลุ่ม 7.ประเมินความต้องการตามชุดบริการที่จำเป็นในกลุ่มผู้สูงอายุที่มีภาวะพึงพิงเพื่อจัดดูแลผู้สูงอายุระยะยาวโดยทีมภาคีเครือข่าย 8. CM.ออกเยี่ยมบ้านตามแผนการดูแล 9. ประชุมวางแผนการดูแลร่วมกับหน่วยงานที่เกี่ยวข้องแบบองค์รวม 10. ทีมภาคีเครือข่ายออกดำเนินการตามแผนการดูแลรายบุคคล(Care Plan) 11.จัดกิจกรรมสุขสบาย สุขสนุก สุขสว่าง สุขสง่า สุขสงบ และกิจกรรมไม่ล้ม ไม่ลืม ไม่ซึมเศร้า กินข้าวแซบ 12. สร้างจิตอาสาในกลุ่มสังคม 13. ประชุมวิเคราะห์ผลและสะท้อนผล

ผลการดำเนินงาน พบว่า ผู้สูงอายุติดบ้านเปลี่ยนเป็นติดสังคม จำนวน 2 คน ผู้สูงอายุติดเตียงเปลี่ยนเป็นติดบ้าน 3 คน ความพึงพอใจต่อการดำเนินงาน พบว่า ผู้ป่วยและผู้ดูแลมีความพึงพอใจในระดับดี

ข้อเสนอแนะ : รูปแบบการดูแลผู้สูงอายุที่มีภาวะพึงพิงโดยการมีส่วนร่วมของภาคีเครือข่าย สามารถดูแลสุขภาพผู้สูงอายุที่มีภาวะพึงพิงได้ผลดีและสามารถนำไปประยุกต์ใช้ในพื้นที่อื่นๆได้

อ้างอิง : สุพัตรา ศรีวณิชชากร. 2555. **การดูแลผู้สูงอายุแบบบูรณาการในชุมชน : เวทีเสวนา ‘ร่วมพัฒนาระบบสุขภาพชุมชน’ ครั้งที่8**. บริษัท ทีคิวพี จำกัด.